GROEIPUNT Opleiding Voetverzorging 2 Oudenaarde - volwassenenonderwijs - pcvogroeipunt.be
Lokaal: 025 - PAV3 (Voet) NGV: Hoër belasting is jou voorland | Netwerk24
Deur Nellie Brand-Jonker 08 Augustus 2019 10:46
Belastingbetalers gaan mettertyd opdok vir Nasionale Gesondheidsversekering (NGV). Dit blyk uit die hersiene NGV-wetsontwerp wat Donderdag uitgereik is.
NGV gaan deur belastingbetalers gefinansier word. Foto: Unsplash
Daarin word uitgestippel dat persoonlike-inkomstebelasting in die laaste fase van NGV se inwerkingstelling verhoog kan word om daarvoor te betaal.
Die wetsontwerp stippel nou baie duideliker uit hoe NGV gefinansier gaan word as in die vorige weergawe van die wetsontwerp.
Die volledige wetsontwerp is hieronder aangeheg.
Die moontlikheid van hoër belasting is voorheen in die witskrif oor die NGV genoem, maar dit was nie in 2018-wetsontwerp nie.
Die wetsontwerp sluit nou die afdeling “hoofbronne van inkomste” in.
Dit lui dat die fonds geregtig sal wees op geld wat jaarliks deur die parlement bewillig sal word. Die geld sal afkomstig wees van die volgende bronne:
1. Algemene belastinginkomste, insluitend die verskuiwing van finansiering van provinsies.
2. Die belastingkrediete wat mediesefondslede tans ontvang, wat sal wegval.
3. ’n Betaalstaatbelasting, dus ’n heffing wat werkgewers sal moet betaal.
Die nuwe weergawe van die wetsontwerp bevat hierdie gedeeltes.
In die deel oor die finansieringsbronne van die NGV word voorsien dat ’n betaalstaatbelasting en bykomende persoonlike belasting ’n moontlikheid is.
Eers in die finale fase van inwerkingtreding “sal in ’n gunstige ekonomiese omgewing begin word met die evaluering van nuwe belastingopsies vir die fonds, insluitend die bykomende persoonlike-inkomstebelasting of ’n klein betaalstaatbelasting”.
Die betaalstaatbelasting sal waarskynlik dien as die verpligte bydrae soos wat baie werknemers tans elke maand vir hul mediese fonds betaal.
Luidens die wetsontwerp sal die Suid-Afrikaanse Inkomstediens die inkomste vir die fonds insamel.
Die wetsontwerp sluit ook nou besonderhede in oor die finansiële implikasie vir die staat van NGV.
Onder dié gedeelte word gesê: “Weens die huidige fiskale omstandighede sal belastingverhogings in ’n later fase van inwerkingstelling ingestel word.”
Die wetsontwerp gaan nou deur die parlement bespreek word en belanghebbendes sal die geleentheid kry om kommentaar te lewer voordat dit in werking gestel word.
NGV-wetsontwerp by Hanlie Stadler on Scribd